ananddey/assamese-wiki-corpus huggingface dataset:
অচিন্ত্য বৰুৱা

অচিন্ত্য বৰুৱা অসমৰ এগৰাকী উদ্যোগী, সমাজ সংগঠক আৰু পৰিৱেশ সংৰক্ষক। তেওঁ অসম ইক’ টুৰিজিমৰ এগৰাকী বাটকটীয়া আছিল। মানুহৰ মাজত মঞ্জু দা ৰূপে জনপ্ৰিয় বৰুৱাই বহনক্ষম পৰ্যটন আৰু সংৰক্ষণ ক্ষেত্ৰত অৱদান আগবঢ়াই আহিছিল। কাজিৰঙাত ৱাইল্ড গ্ৰাছ নামে এটি পৰিৱেশ অনুকূল ৰিজৰ্ট আৰম্ভ কৰি তেওঁ কাজিৰঙা ৰাষ্ট্ৰীয় উদ্যানক বিশ্ব মানচিত্ৰত এটি স্থান দিয়াত আগভাগ লৈছিল। বৰুৱা অসমৰ প্ৰখ্যাত সাহিত্যিক বিৰিঞ্চি কুমাৰ বৰুৱাৰ পুত্ৰ।

জন্ম আৰু শিক্ষা

১৯৫২ চনৰ ২৩ জাবুৱাৰীৰ দিনা অচিন্ত্য বৰুৱাৰ জন্ম হৈছিল। পিতৃ প্ৰখ্যাত সাহিত্যিক আৰু শিক্ষাবিদ বিৰিঞ্চি কুমাৰ বৰুৱা আৰু মাতৃ শান্তিছায়া বৰুৱা। গুৱাহাটীৰ চেইণ্ট মেৰিজ স্কুলত বৰুৱাৰ বৰুৱাৰ শিক্ষাৰম্ভ হৈছিল। তাৰপাছত তেওঁ শ্বিলঙৰ চেইণ্ট এডমাণ্ড স্কুলত পঢ়া-শুনা কৰে আৰু দিল্লীৰ চেইণ্ট ষ্টিফেনচ্‌ কলেজৰপৰা স্নাতক ডিগ্ৰী লাভ কৰে।২০০৭ চনৰপৰা বৰুৱাই কাজিৰঙাৰ মাউতসকলক একগোট কৰি প্ৰতিবছৰে ৩০ এপ্ৰিলৰ দিনটোত তেওঁলোকক সম্বৰ্ধনা জনাবৰ বাবে এটি অনুষ্ঠান পাতিছিল। মঞ্জু বৰুৱাক কাজিৰঙা পৰ্যটনৰ বাটকটীয়া বুলি কোৱা হয়। কেৱল পৰিৱেশ সংৰক্ষক আৰু উদ্যোপগপতি ৰূপেই নহয়, এগৰাকী সমাজ সংগঠক ৰূপেও অচিন্ত্য বৰুৱাই আদৰ লাভ কৰিছিল। তেওঁৰ উদ্যোগতেই বৃহত্তৰ কাজিৰঙা অঞ্চলৰ বহু নিবনুৱা যুৱকে তেওঁৰ ৰিজৰ্টত হয় পৰ্যটক গাইড হিচাপে নহয় ৰিজৰ্টৰ কৰ্মচাৰী হিচাপে কাম কৰাৰ সুযোগ পাইছিল। তেওঁৰ পৰামৰ্শ আৰু নিৰ্দেশনাত বন্যপ্ৰাণী সংৰক্ষণৰ লগত জড়িত বহুতো কাৰ্যসূচী আৰম্ভ কৰা হয়, এনে কাৰ্যসূচীৰ অংশ হিচাপে কাজিৰঙাৰ জনসাধাৰণক আগবাঢ়ি আহি বনাঞ্চল আৰু প্ৰকৃতিৰ সুৰক্ষাৰ বাবে কাম কৰিবলৈ প্ৰেৰণা যোগাবলৈ প্ৰশিক্ষণ আৰু গণ সজাগতা আৰম্ভ হৈছিল।

অসমৰ প্ৰাক্তন মুখ্যমন্ত্ৰী প্ৰয়াত হিতেশ্বৰ শইকীয়াৰ জৰিয়তে ভাৰত চৰকাৰৰ লগত আলোচনা কৰি বৰুৱাই বহিঃৰাজ্যৰ পৰ্যটকক অসম, বিশেষকৈ কাজিৰঙা ৰাষ্ট্ৰীয় উদ্যানলৈ পৰ্যটনৰ বাবে আহিবলৈ পদক্ষেপ গ্ৰহণ কৰিছিল। এই পদেক্ষেপেই বিদেশী পৰ্যটকৰ বাবে অসম আৰু কাজিৰঙা ৰাষ্ট্ৰীয় উদ্যান ভ্ৰমণৰ বাট মুকলি কৰিছিল।

তথ্যসূত্ৰ

শ্ৰেণী:অসমীয়া
শ্ৰেণী:অসমীয়া উদ্যোগী
শ্ৰেণী:মৃত ব্যক্তি
অ'. ভি. ঊষা

অ'. ভি. ঊষা (ইংৰাজী: O. V. Usha; জন্ম: ৪ নৱেম্বৰ ১৯৪৮) এগৰাকী মালয়ালম কবি আৰু ঔপন্যাসিকা। কে. এম. জৰ্জে তেওঁক "গভীৰ নৈতিক চিন্তা আৰু কাৰিকৰী দক্ষতা" থকা এগৰাকী কবি বুলি অভিহিত কৰিছে। তেওঁ চাৰিখন কবিতা পুথি আৰু কেইটামান চুটি গল্পৰ লগতে এখন উপন্যাসো ৰচনা কৰিছে। ইয়াৰ উপৰিও তেওঁ বিভিন্ন আলোচনীত প্ৰবন্ধ লিখিছে। ঊষাই কোট্টায়মৰ মহাত্মা গান্ধী বিশ্ববিদ্যালয়ৰ প্ৰকাশন সঞ্চালক হিচাপে সেৱা আগবঢ়াইছিল। ২০০০ চনত মুক্তিপ্ৰাপ্ত মালয়ালম চলচ্চিত্ৰ মঝাৰ বাবে তেওঁ ‘কেৰালা ৰাজ্যিক চলচ্চিত্ৰ বঁটা’ত (শ্ৰেষ্ঠ গীতিকাৰ) সন্মান লাভ কৰিছিল।

জীৱনী

কেৰালাৰ পালক্কাদৰ ওচৰৰ এখন সৰু গাঁৱত ঊষাৰ জন্ম হৈছিল। তেওঁ পৰিয়ালৰ কনিষ্ঠ সন্তান আছিল। তেওঁৰ শৈশৱ বেছিভাগেই নিজ গাঁৱতে অতিবাহিত হৈছিল। তেওঁৰ পিতৃ "মালাবাৰ স্পেচিয়েল পুলিচ"ত কৰ্মৰত আছিল আৰু তেওঁৰ জ্যেষ্ঠ ভাতৃ অ'. বি. বিজয়ান এজন প্ৰখ্যাত ঔপন্যাসিক আৰু কাৰ্টুনিষ্ট আছিল। একেখন ছবিৰ বাবে তেওঁ এটি গীত লিখিছিল, যিটো সম্ভৱতঃ আধুনিক মালয়ালম চলচ্চিত্ৰ জগতত প্ৰথমগৰাকী মহিলা গীতিকাৰৰ ৰচনা আছিল। ১৯৭৩ চনৰ পৰা পৰৱৰ্তী দহ বছৰ কাল তেওঁ সাহিত্য চৰ্চা কৰা নাছিল। ১৯৮২ চনৰ পৰা তেওঁ পুনৰ লিখিবলৈ আৰম্ভ কৰে। তেওঁৰ বেছিভাগ কবিতা গ্ৰন্থ আকাৰে প্ৰকাশ হোৱা নাই যদিও তেওঁৰ একমাত্ৰ উপন্যাস শ্বহীদ নামা ২০০১ চনত প্ৰকাশ পাইছিল। ২০০৮ চনত তেওঁ কেৰালা ৰাজ্যিক চলচ্চিত্ৰ বঁটাৰ জুৰী সদস্য আছিল আৰু কোট্টায়মৰ মহাত্মা গান্ধী বিশ্ববিদ্যালয়ৰ প্ৰকাশন সঞ্চালক হিচাপে কাৰ্যনিৰ্বাহ কৰিছিল।

ৰচনা

স্নেহগীতংগল (কবিতা)
ধ্যানম (কবিতা)
অগ্নিমিত্ৰন্নোৰু কুৰিপ্পু (কবিতা)
শ্বহীদ নামা (উপন্যাস, ২০০১)
নিলম থোড়া মন্নু (চুটি গল্প)

বঁটা

২০০০ – শ্ৰেষ্ঠ গীতিকাৰৰ কেৰালা ৰাজ্যিক চলচ্চিত্ৰ বঁটা (চলচ্

তথ্যসূত্ৰ

উৎসবোৰ

শ্ৰেণী:কেৰালাৰ ব্যক্তি
শ্ৰেণী:ভাৰতীয় মহিলা কবি
শ্ৰেণী:ঔপন্যাসিক
কে আয়াপ্পা পানিকাৰ

ড° কে. আয়াপ্পা পানিকাৰ, বা আয়াপ্পা পানিকাৰ (; জন্ম: ১২ ছেপ্টেম্বৰ ১৯৩০ - ২৩ আগষ্ট ২০০৬) এগৰাকী মালায়ালম কবি আৰু সাহিত্য সমালোচক। তেওঁ আধুনিক আৰু উত্তৰ-আধুনিক সাহিত্য তত্ত্বৰ লগতে প্ৰাচীন ভাৰতীয় নান্দনিকতা আৰু সাহিত্য পৰম্পৰাৰ এগৰাকী শিক্ষাবিদ আৰু পণ্ডিতো আছিল। তেওঁ মালায়ালম কবিতাত আধুনিকতাবাদৰ অন্যতম পথপ্ৰদৰ্শক আছিল, য’ত কুৰুক্ষেত্ৰম (১৯৬০)ৰ দৰে তেওঁৰ প্ৰাথমিক ৰচনাসমূহক মালায়ালম কবিতাৰ এক টাৰ্ণিং পইণ্ট বুলি গণ্য কৰা হয়। আয়াপ্পা পানীকেড়ৰ বহুতো কবিতা আৰু বহুকেইটা প্ৰবন্ধই পৰৱৰ্তী প্ৰজন্মৰ মালায়ালম লেখকসকলৰ ওপৰত এক গুৰুত্বপূৰ্ণ প্ৰভাৱ পেলাইছিল।

সাহিত্যিক চৰ্চাৰ সমান্তৰালকৈ তেওঁৰ এক শৈক্ষিক কৰ্মজীৱনো আছিল। চাৰি দশক জোৰা এই দীঘলীয়া শৈক্ষিক কৰ্মজীৱনত আয়াপ্পাই বিভিন্ন মহাবিদ্যালয় আৰু বিশ্ববিদ্যালয়ত অধ্যাপনা কৰিছিল আৰু শেষত কেৰালা বিশ্ববিদ্যালয়ৰ ইংৰাজী প্ৰতিষ্ঠানৰ সঞ্চালক হিচাপে অৱসৰ লৈছিল। তেওঁৰ ২৫ খনতকৈও অধিক গ্ৰন্থ প্ৰকাশ হৈছে, তেওঁ গুৰু গ্ৰন্থ চাহিব আৰু ফৰাচী ভাষাৰ এখন কিতাপকে ধৰি মালায়ালম ভাষালৈ কেইবাটাও গুৰুত্বপূৰ্ণ অনুবাদৰ কাম কৰিছিল; এজন গুণী সম্পাদক হিচাপে তেওঁ ভাৰতীয় সাহিত্যৰ ওপৰত অসংখ্য এন্থ’লজি প্ৰস্তুত কৰিছিল, তেওঁ সাহিত্য অকাডেমিৰ ভাৰতীয় সাহিত্য বিশ্বকোষৰ মুখ্য সম্পাদক আছিল।

তথ্যসূত্ৰ

শ্ৰেণী:শিক্ষাবিদ
শ্ৰেণী:কবি
শ্ৰেণী:সৰস্বতী সন্মান বিজয়ী
শ্ৰেণী:মালয়ালম ভাষাৰ কবি
শ্ৰেণী:মালায়ালম ভাষাৰ সাহিত্য অকাডেমি বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:গংগাধৰ ৰাষ্ট্ৰীয় বঁটা বিজয়ী
বিশ্ব গ্ৰন্থ দিৱস

বিশ্ব গ্ৰন্থ দিৱস বা বিশ্ব গ্ৰন্থ আৰু কপিৰাইট দিৱস বা আন্তঃৰাষ্ট্ৰীয় কিতাপৰ দিন প্ৰতি বছৰে ২৩ এপ্ৰিল তাৰিখে গোটেই বিশ্বতে পালন কৰা এক দিৱস। ৰাষ্ট্ৰসংঘৰ ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থায়ে গ্ৰন্থ অধ্যয়ন, প্ৰকাশৰ আৰু কপিৰাইটৰৰ বিষয়ে সজাগতা সৃষ্টিৰ বাবে এই দিৱসৰ পাতনি মেলিছিল। ১৯৯৫ চনৰ ২৩ এপ্ৰিল তাৰিখে পোনপ্ৰথমবাৰৰ বাবে বিশ্ব গ্ৰন্থ দিৱসৰ আৰম্ভণি হৈছিল। এইদিনা বিশ্বৰ বিভিন্ন প্ৰান্তত বিভিন্ন কাৰ্যসূচী মাধ্যমেৰে গ্ৰন্থ আৰু ইয়াৰ আনুষংগিক বিষয় সমূহৰ প্ৰচাৰ আৰু প্ৰসাৰৰ কাৰ্যপন্থা হাতত লোৱা হয়।

দিন বাছনি

ভেলেনচিয়ান লেখক ভিছেণ্ট ক্লাভেল আন্দ্ৰেয়ে সাহিত্যিক মিগুৱেল ডে কাৰভেণ্টছক তেওঁৰ জন্মদিন ৭ অক্টোবৰ আৰু পিছলৈ তেওঁৰ মৃত্যু দিৱস ২৩ এপ্ৰিলত তেওঁৰ সন্মানৰ্থে এই দিনা বিশ্ব গ্ৰন্থ দিৱস হিচাপে উদযাপন কৰিবলৈ বিচাৰিছিল। ১৯৯৫ চনত ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থায়ে ২৩ এপ্ৰিলক বিশ্ব গ্ৰন্থ আৰু কপিৰাইট দিৱস উদযাপনৰ বাবে বাছনি কৰে। ২৩ এপ্ৰিল উইলিয়াম শ্বেইকছপীয়েৰ আৰু ইনকা গাৰ্ছিলাছ' ডে লা ভেগাৰ মৃত্যু দিৱস। ইয়াৰ লগতে ২৩ এপ্ৰিল বহু বিখ্যাত লেখক-সাহিত্যিকৰ জন্ম আৰু মৃত্যু দিৱস হোৱাৰ বাবে এই বিশ্ব গ্ৰন্থ দিৱসৰ বাবে এই দিন বাছনি কৰা হ’ল।

তথ্য উৎস

বাহ্যিক সংযোগ

বিশ্ব গ্ৰন্থ আৰু কপিৰাইট দিৱস, ৰাষ্ট্ৰসংঘ: ২৩ এপ্ৰিল
আমেৰিকাৰ কেনছিংটনত উদযাপিত আন্তঃৰাষ্ট্ৰীয় কিতাপৰ দিন

শ্ৰেণী:দিৱসসমূহ
ছুছান ফিৰুজ

ছুছান ফিৰুজ (দাৰী ভাষাত: سوسن فیروز, কেতিয়াবা চুজান ফেৰ'জ বুলিও বানান কৰা হয়) এগৰাকী আফগান অভিনেত্ৰী আৰু ৰেপাৰ। আফগানিস্তানৰ প্ৰথমগৰাকী মহিলা ৰেপাৰ হিচাপে তেওঁক অভিহিত কৰা হৈছে। সমাজৰ নীতি-নিয়ম আৰু আফগান মহিলাৰ পৰম্পৰাগত ভূমিকাক প্ৰত্যাহ্বান জনোৱা এগৰাকী বিতৰ্কিত ব্যক্তিত্ব।

ফিৰুজৰ জন্ম হৈছিল আফগানিস্তানত। নব্বৈৰ দশকত আফগানিস্তানৰ গৃহযুদ্ধৰ সময়ত তেওঁৰ পৰিয়ালে দেশ এৰি পলায়ন কৰি সাত বছৰ ধৰি ইৰাণৰ শৰণাৰ্থী শিবিৰত বাস কৰিছিল। ইৰাণত ইৰাণীসকলৰ পৰা শত্ৰুতাৰ সন্মুখীন হৈছিল আৰু আমোলাতন্ত্ৰিক জটিলতাৰ বাবে কোনো নিয়মিতভাৱে স্কুললৈ যাব পৰা নাছিল। তেওঁক এচিড আক্ৰমণ, অপহৰণ দক্ষিণ আফগানিস্তানত মানৱীয় কাম কৰা মাতৃকো মৃত্যুৰ ভাবুকি দিয়া হৈছে। তাইৰ দেউতাকে বৈদ্যুতিক বিভাগৰ চাকৰি এৰি তাইৰ মেনেজাৰ আৰু দেহৰক্ষী হিচাপে কাম কৰে, তাইৰ লগত ষ্টুডিঅ’লৈ যায়। ফিৰুজে টেলিভিছনত উপস্থিত হৈ গান গোৱাৰ অসন্মতিৰ বাবে ককাকে পৰিয়ালৰ সৈতে সম্পৰ্ক বিচ্ছিন্ন কৰিছিল।

২০১২ চনৰ অক্টোবৰ মাহত কাবুলত অনুষ্ঠিত হোৱা তিনিদিনীয়া সংগীত উৎসৱত ফিৰুজে অনুষ্ঠান পৰিৱেশন কৰিছিল।

তথ্যসূত্ৰ

শ্ৰেণী:আফগানিস্তানৰ ব্যক্তি
শ্ৰেণী:আফগান অভিনেত্ৰী
নীতি শ্লোক

নীতি শ্লোক হৈছে লোকসমাজত প্ৰচলিত সংস্কৃত মূলৰ শ্লোক। এই শ্লোকসমূহ ঘাইকৈ জনসাধাৰণক নীতিশিক্ষা বা জ্ঞান দিবৰ বাবে ৰচিত।

উদ্ধৃতিসমূহ

ছাত্ৰানং অধ্যয়নং তপঃ (ছাত্ৰসকলৰ পঢ়া-শুনাই তপস্যা৷)
মৌনং সন্মতি লক্ষণম (মৌনতা সন্মতিৰ লক্ষণ)
মাৰ্জাৰ গমনে শুদ্ধি (মেকুৰীয়ে খোজ দিলেই সি শুচি হয়)
অতিথি দেৱো ভৱ (অতিথি দেৱতাসদৃশ)

উৎস

শ্ৰেণী:সংস্কৃত সাহিত্য
বঙালী ৱিকিপিডিয়া

বঙালী ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ বঙালী সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

ইতিহাস

২০০৪ চনৰ ২৭ জানুৱাৰীত বঙালী ৱিকিপিডিয়া জন্মলাভ কৰে। ২০০৬ চনৰ অক্টোবৰত বঙালী ৱিকিপিডিয়া প্ৰথম দক্ষিণ এছিয় ৱিকিপিডিয়া হিসাবে ১০,০০০ প্ৰবন্ধ অতিক্ৰম কৰে। ২০১১ চনৰ ৩ অক্টোবৰত উইকিমিডিয়া বাংলাদেশ গঠন কৰা হয়। ২০১৭ চনত ৱিকিপিডিয়াৰ প্ৰবন্ধ সংখ্যা ৫০,০০০টা হয় আৰু ২০২০ চনত ৮০,০০০ অতিক্ৰম কৰে।

পৰিসংখ্যা

বঙালী ৱিকিপিডিয়াত বৰ্তমান টা প্ৰবন্ধ, জন সম্পাদক, জন প্ৰশাসক আৰু টা ফাইল আছে। মুঠ সম্পাদনা সংখ্যা ।

তথ্য সংগ্ৰহ

বাহ্যিক সংযোগ

বঙালী ৱিকিপিডিয়া

শ্ৰেণী:ৱিকিপিডিয়াসমূহ
ছাৰিনা ইছমাইলজাদেহৰ মৃত্যু

২০২২ চনৰ ২৩ ছেপ্টেম্বৰত ইৰাণৰ আলবৰ্জ প্ৰদেশৰ কাৰাজত মাহছা আমিনিৰ প্ৰতিবাদৰ সময়ত নিৰাপত্তা বাহিনীয়ে মূৰত কৰা তীব্ৰ প্ৰহাৰত ইৰাণৰ কিশোৰী ছাৰিনা ইছমাইলজাদেহৰ মৃত্যু হয় বুলি মানৱ অধিকাৰ সংস্থাসমূহে প্ৰকাশ কৰে। তেওঁৰ বয়স আছিল ১৬ বছৰ।

স্থানীয় ন্যায় বিভাগে তেওঁৰ মৃত্যুৰ কোনো দায়িত্ব অস্বীকাৰ কৰি দাবী কৰে যে তেওঁৰ মৃত্যু হৈছিল এটা অট্টালিকাৰ ছাদৰপৰা জঁপিয়াই আত্মহত্যা কৰাত আৰু একেধৰণৰ দাবী কৰ্তৃপক্ষই কৰিছিল ১৬ বছৰীয়া নিকা ছাকাৰামীৰ বিষয়ে যিগৰাকীও প্ৰতিবাদত অংশগ্ৰহণ কৰিছিল আৰু সন্দেহজনক পৰিস্থিতিত মৃত্যুবৰণ কৰিছিল।

তেওঁলোকৰ মৃত্যুৰ পাছত ইৰাণৰ চহৰসমূহত প্ৰতিবাদৰ সময়ত বেনাৰত আৰু পোষ্টাৰত ছাকাৰামী আৰু ইছমাইলজাদেৰ ছবি দেখা গৈছিল। ইছমাইলজাদেৰ মৃত্যুৰ পাছত ইছমাইলজাদেৰদ্বাৰা নিৰ্মিত ভিডিঅ’সমূহ অনলাইনত শ্বেয়াৰ কৰা হৈছিল,

পটভূমি

২০০৬ চনত জন্মগ্ৰহণ কৰিছিল ছাৰিনা ইছমাইলজাদেহৰ। ২২ মে'ত পোষ্ট কৰা এটা ইউটিউব ভিডিঅ'ত তেওঁ ইৰাণত মহিলাৰ ওপৰত নিষেধাজ্ঞা আৰু স্বাধীনতাৰ প্ৰয়োজনীয়তাৰ বিষয়ে কয়। টেলিগ্ৰামত তেওঁৰ শেষৰটো ভিডিঅ'ত তেওঁ হোজিয়াৰৰ "টেক মি টু চাৰ্চ" গীতটো গাইছিল আৰু কৈছিল, "মোৰ গৃহভূমি নিৰ্বাসিত হোৱাৰ দৰে অনুভৱ হয়।" কাৰাজৰ গোহৰদষ্ট চুবুৰিত, তেওঁৰ ভাষা বিদ্যালয়ৰ ওচৰৰ য'ত প্ৰতিবাদ চলি আছিল। আই এইচ আৰৰ এটা সূত্ৰৰ মতে, চিকিৎসাৰ বাবে ক’ৰবালৈ নিয়াৰ আগতেই তেওঁৰ মৃত্যু হয়। তেওঁৰ পিন কৰা কিছুমান মেছেজো ডিলিট হৈ গ’ল। প্ৰথমতে তেওঁৰ মৃত্যুৰ পাছত তেওঁৰ ইনষ্টাগ্ৰাম পেজটো ডিলিট কৰা হৈছিল যদিও পিছলৈ তেওঁৰ নামত ১৩টা পেজ তৈয়াৰ কৰা হৈছিল, এটাত তেওঁৰ পুৰণি পোষ্ট নোহোৱাকৈ তেওঁৰ মূল আইডি আছিল। কেৱল তেওঁৰ ইউটিউব চেনেলতহে স্বাধীনতাৰ চিন্তাৰে নৃত্য, সংগীত আৰু পিজ্জা ভালপোৱা এগৰাকী সজীৱ সুখী কিশোৰৰ ছবি দেখা যায়।

তথ্যসূত্ৰ

শ্ৰেণী:ইৰাণৰ ব্যক্তি
শ্ৰেণী:মৃত ব্যক্তি
নন্দিতা সাহা

নন্দিতা সাহা এগৰাকী ভাৰতীয় টেবুল টেনিছ খেলুৱৈ। ২০০৬ চনত মেলবৰ্ণত কমন ৱেলথত খেলত তেওঁ ভাৰতীয় দলেৰে কানাডাক পৰাস্ত কৰি ব্ৰঞ্জৰ পদক লাভ কৰিছিল। ২০১০ চনত ছিনিয়ৰ নেচনেল টিটি চেম্পিয়নশ্বিপত মহিলা একক শাখাত ব্ৰঞ্জৰ পদক লাভ কৰে। ৰাষ্ট্ৰীয় চেম্পিয়নশ্বিপত মিক্সড ডাবলছত দুবাৰকৈ সোণৰ পদক বিজয়ী। বিভিন্ন বিশ্ব চেম্পিয়নশ্বিপ, এছিয়ান চেম্পিয়নশ্বিপ, কমনৱেলথ চেম্পিয়নশ্বিপ আৰু এছ এ এফ গেমছত ভাৰতক প্ৰতিনিধিত্ব কৰিছিল। ২০০২ চনত মানচেষ্টাৰ কমনৱেলথ গেমছতো ভাৰতক প্ৰতিনিধিত্ব কৰিছিল।বৰ্তমান অইল ইণ্ডিয়া লিমিটেডত কৰ্মৰত।২০০৬ চনৰ মেলব'ৰ্ণ কমনৱেলথ খেলত তেওঁ ভাৰতীয় দলেৰে কানাডাক পৰাস্ত কৰি ব্ৰঞ্জপদক জয় কৰিছিল

তথ্যসূত্ৰ
দ্য ভইচ অৱ এ উইমেন

আন্তঃৰাষ্ট্ৰীয় পৰ্যায়ত বিভিন্ন ক্ষেত্ৰত মহিলা চলচ্চিত্ৰ নিৰ্মাতা, শিল্পী আৰু নেতাসকলৰ কৰ্মৰাজি প্ৰদৰ্শনৰ মঞ্চ হিচাপে ২০০৯ চনত মৌৰিন এ ব্ৰাইনে প্ৰতিষ্ঠা কৰা এটা সংস্থা হৈছে দ্য ভইচ অৱ এ উইমেন (VOW)। ইয়াৰ দ্বাৰা লণ্ডন, নিউয়ৰ্ক আৰু কাঁত প্ৰতি বছৰে ভইচ অৱ এ উইমেন ফেষ্টিভেল, বঁটা, টক আৰু মাষ্টাৰক্লাছ প্ৰদান কৰা হয়।

ইতিহাস

দ্য ভইচ অৱ এ উইমেন (VOW)ৰ প্ৰতিষ্ঠাপক আৰু মুখ্য কাৰ্যবাহী বিষয়া মৌৰিন এ ব্ৰাইনে নিউয়ৰ্কৰ দ্য এক্টৰছ ষ্টুডিঅ’ৰপৰা (১৯৯৪) ইয়াৰ সভাপতি (অভিনেতা) পল নিউমেন আৰু পিছলৈ (এলেন বাৰ্ষ্টিন, আল পেচিনো, হাৰ্ভি কেইটেল আৰু আৰ্থাৰ পেন)ৰ অধীনত পৰিচালনা বিষয়ত স্নাতকোত্তৰ ডিগ্ৰী লাভ কৰে।

বছৰ বছৰ ধৰি VOW এ কেৱল কলাৰ ক্ষেত্ৰত মহিলাৰ কৰ্মৰাজিক প্ৰদৰ্শন কৰাই নহয়, ইয়াৰ মঞ্চ ব্যৱহাৰ কৰি "বিশ্বজুৰি মানৱ অধিকাৰৰ বিষয়সমূহৰ প্ৰতি অধিক সজাগতা গঢ়ি তোলাত সহায় কৰে।"

২০১২ চনত লণ্ডনত নেচনেল প'ৰ্ট্ৰেইট গেলেৰীত দ্য ভইচ অৱ এ উইমেন এৱাৰ্ডছ মুকলি কৰা হয়।

এই উৎসৱত এইচ বি অ', ক'ডাক, গেট্টি ইমেজ, এছ'চিয়েটেড প্ৰেছ আৰু বিভিন্ন আন্তঃৰাষ্ট্ৰীয় এন জি অ' যেনে এম্নেষ্টী ইণ্টাৰনেশ্যনেল, হিউমেন ৰাইটছ ৱাচ আৰু অন্যান্যকে ধৰি বিভিন্ন সংস্থাৰ পৃষ্ঠপোষকতাত বা সহযোগত আলোচনা আৰু চলচ্চিত্ৰ প্ৰদৰ্শনৰ এক কিউৰেটেড কাৰ্যসূচীৰ লগতে সমসাময়িক শিল্প প্ৰদৰ্শনী অনুষ্ঠিত কৰা হয়।

২০১৬ চনৰপৰা VOW এ এইচ বি অ'ৰ পৃষ্ঠপোষকতাত নিউয়ৰ্ক চহৰত

দ্য ভইচ অৱ এ উইমেন বঁটা

২০১২ চনত প্ৰথমবাৰৰ বাবে প্ৰদান কৰা হৈছিল ভইচ অৱ এ উইমেন বঁটা (VOW Awards) আৰু ব্ৰিটেইন, আমেৰিকা আৰু ফ্ৰান্সৰ প্ৰাপকসকলৰ ভিতৰত আছে: মিং স্মিথ, শ্বিৰিন নেছাত, গ্ৰেচ জোনছ, ডা° চিলা এলৱৰ্থী, দীয়া খান, বেথানে হাৰ্ডিছন, জোয়াৱানামেকাৰ চিবিই, চিলভিয়া চিমছ অ'বিই, এলিছন ওৱেন, কিম লংগিনোট্টো, ডাৰ্নেল মাৰ্টিন, শ্বোলা লিঞ্চ, ছ’ ইয়ং কিম, ক্ল' চেভিনি আৰু অন্যান্য।

২০১৭ চনৰপৰা VOW এ কান পেলেছ ডি ফেষ্টিভেলছত বিজ্ঞাপনৰ মহিলা পৰিচালকৰ কাম উপস্থাপন কৰি আহিছে, কান লায়ন্স আন্তঃৰাষ্ট্ৰীয় সৃষ্টিশীলতা উৎসৱৰ সময়ত, আন্তঃৰাষ্ট্ৰীয় পৰ্যায়ত মহিলাসকলে নিৰ্মিত শ্ৰেষ্ঠ চুটি ছবিসমূহৰ নিৰ্বাচন প্ৰদৰ্শন কৰিছে – বিজ্ঞাপন, ব্ৰেণ্ডেড কণ্টেণ্ট, আৰু কলা/পৰীক্ষামূলক ছবি।

VOW কথা পাতে আন্তঃৰাষ্ট্ৰীয় ভ্ৰমণ ধাৰাবাহিকৰ অংশ হিচাপে VOW এ লাইভ টক ইভেণ্টৰ বৈশিষ্ট্য প্ৰদান কৰিছে, য'ত দেখা গৈছে: নীনা মেংকেছ, শ্বিৰিন নেছাট, কিম লংগিনোট্টো, জেৰমেইন গ্ৰীৰ, ডাৰ্নেল মাৰ্টিন, গ্ৰেচ জোনছ, মিং স্মিথ, এলিজাবেথ কলম্বা, দিয়া খান, ডা° চিলা এলৱৰ্থী পি এইচ ডি, আৰু অন্যান্য।

আন্তঃৰাষ্ট্ৰীয় প্ৰকল্প

VOW এ আন্তঃৰাষ্ট্ৰীয় পৰ্যায়ত মেণ্টৰিং আৰু প্ৰশিক্ষণ প্ৰদান কৰা প্ৰকল্পতো জড়িত হৈ থাকে। বছৰ বছৰ ধৰি VOW এ ইউনিচেফ, UN WOMEN, এম্নেষ্টী ইণ্টাৰনেশ্যনেল আৰু অন্যান্য এন জি অ’ৰ সৈতে আন্তঃৰাষ্ট্ৰীয় প্ৰকল্পত সহযোগিতা কৰি আহিছে। VOW এ দক্ষিণ আফ্ৰিকা, তাঞ্জানিয়া, উগাণ্ডা, জামাইকা, ব্ৰিটেইন আৰু আমেৰিকাৰ তৃণমূল পৰ্যায়ৰ সংস্থা, বিদ্যালয়, বিশ্ববিদ্যালয় আৰু সম্প্ৰদায়ৰ সৈতেও কাম কৰিছে।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
ধিক্ৰি

ধিক্ৰি প্ৰধানকৈ দক্ষিণ নেপালৰ থাৰু লোকসকলে প্ৰস্তুত কৰা নেপালী ভাপত সিজোৱা চাউলৰ পিঠা। মাঘী উৎসৱৰ বাবে ই এক অপৰিহাৰ্য খাদ্য। ইয়াৰ উপৰি আন আন উৎসৱ যেনে দশাইন আৰু ছঠত ইয়াক পৰিৱেশন কৰা হয়।

গৰম পানী আৰু চাউলৰ গুড়ি দি মথি এই পিঠা প্ৰস্তুত কৰা হয়। পিঠাগুৰিটোক চচ্চেজৰ আকৃতি দিয়া হয়। তাৰ পিছত ইয়াৰ ওপৰত কপাহী কাপোৰ এখন ৰাখি ভাপত দিয়া হয়। ইয়াক টেঙা আচাৰ, মচুৰ দাইলৰ চূপ বা তৰকাৰীৰ সৈতে পৰিৱেশন কৰা হয়।

তথ্যসূত্ৰ

শ্ৰেণী:খাদ্য
শ্ৰেণী:নেপালৰ খাদ্য
অসমীয়া খণ্ডবাক্য-কোষ

A Dictionary Of Phrases From Assamese To Assamese And English.djvu

বেণুধৰ ৰাজখোৱা

﻿

শ্ৰেণী:বেণুধৰ ৰাজখোৱাৰ সাহিত্যকৰ্ম
শ্ৰেণী:উপপৃষ্ঠাৰ প্ৰয়োজন থকা পাঠ্য
শ্ৰেণী:ভাষা আৰু ব্যাকৰণ বিষয়ক গ্ৰন্থ
শ্ৰেণী:অভিধান
মুনিম খান

মুনিম খান (৭ মাৰ্চ ১৫২৫ – ২৩ অক্টোবৰ ১৫৭৫) সম্ৰাট হুমায়ুন আৰু আকবৰ দুয়োৰে অধীনত কাম কৰা এজন মোগল সেনাপতি আছিল। ১৫৬০ চনত সম্ৰাট আকবৰে তেওঁক মোগল সাম্ৰাজ্যৰ প্ৰধানমন্ত্ৰী হিচাপে নিযুক্তি দিয়াৰ সময়ত তেওঁক খান-ই-খানান (‘খানৰ খান’) উপাধি দিয়া হৈছিল। ১৫৬৪ চনত তেওঁ জৌনপুৰৰ চুবেদাৰ হয়। ১৫৭৪ চনৰপৰা ১৫৭৫ চনলৈকে বংগ চুবহ আৰু ১৫৫৬ চনৰপৰা ১৫৬০ চন আৰু ১৫৬৩ চনৰপৰা ১৫৭৫ চনলৈকে দুটা পৃথক কাৰ্যকালত কাবুলৰ প্ৰথম মোগল গৱৰ্ণৰ আছিল মুনিম খান।

প্ৰাথমিক জীৱন আৰু পৰিয়াল

১৫২৫ চনৰ ৭ মাৰ্চত জৌনপুৰত পাৰ্চী তুৰ্কী পৰিয়ালত খানৰ জন্ম হৈছিল আৰু তেওঁৰ পূৰ্বপুৰুষসকল প্ৰথমে বৰ্তমানৰ উজবেকিস্তানৰ আন্দিজান চহৰৰপৰা আহিছিল। তেওঁৰ পিতৃৰ নাম মীৰাণ বেগ আন্দিজানী আৰু তোলনীয়া ভাতৃ মিৰ্জা আস্কৰী। জৌনপুৰৰ উজবেকসকলে বিদ্ৰোহ কৰাৰ পাছত মুনিম খানক জৌনপুৰ আৰু পূব জিলাৰ গৱৰ্ণৰৰ দায়িত্ব দিয়া হয়। খানক ৫০০০ সৈনিকৰ মনসবদাৰ (সামৰিক সেনাপতি)লৈ পদোন্নতি দিয়া হয়, যিটো সেই সময়ত সৰ্বোচ্চ পদবী আছিল।

দাউদ খান কাৰাণীৰ বিৰুদ্ধে অভিযান

মোগল সাম্ৰাজ্যক স্বীকৃতি দিবলৈ অস্বীকাৰ কৰা বংগৰ স্বাধীন চুলতান দাউদ খান কাৰাণীক দমন কৰিবলৈ আকবৰে খানক পঠিয়াইছিল। প্ৰথম অৱস্থাত ব্যৰ্থ হোৱাৰ পিছত মুনিম খানে সফলতাৰে হাজীপুৰ আৰু পাটনা দখল কৰে। তাৰ পিছত খানক বংগৰ (য’ত সেই সময়ত বিহাৰকো সামৰি লৈছিল) চুবেদাৰ (ৰাজ্যপাল) হিচাপে নিযুক্তি দিয়া হয়। পিছলৈ তেওঁ ১৫৭৪ চনৰ ২৫ ছেপ্টেম্বৰত বংগৰ পূৰ্বৰ ৰাজধানী খাছপুৰৰ তান্দা দখল কৰে। ১৫৭৫ চনৰ ৩ মাৰ্চত হোৱা টুকৰোই যুদ্ধৰ সময়ত মুনিম খানে দাউদ কাৰাণীক এনে এখন সন্ধিত স্বাক্ষৰ কৰিবলৈ বাধ্য কৰে যাৰ ফলত কেৱল ওড়িশাহে দাউদৰ নিয়ন্ত্ৰণত থাকিল। ইয়াৰ পিছত মুনিম খানে বংগৰ ৰাজধানী তান্দাৰ পৰা গৌড়লৈ স্থানান্তৰিত কৰে।

ব্যক্তিগত জীৱন

মুনিম খানৰ ৮ গৰাকী উপপত্নী আছিল, আৰু তেওঁৰ দুটা সন্তান আছিল:
ঘানী খান - সম্ৰাজ্ঞী মাহ চুচাক বেগমৰ নিৰ্দেশত কাবুলত ফাঁচী দিয়া হয়।
সাহিলা বানু বেগম - ১৬০৭ চনত সম্ৰাট জাহাংগীৰৰ সৈতে বিবাহপাশত আবদ্ধ হয়।

মৃত্যু

১৫৭৫ চনৰ ২৩ অক্টোবৰত গৌড়ত প্লেগ মহামাৰীৰ পৰা পলায়ন কৰি মুনিমৰ তান্দাত মৃত্যু হয় । মৃত্যুৰ পিছত দাউদ কাৰাণীয়ে গৌড়ক পুনৰ দখল কৰে।

তথ্যসূত্ৰ

শ্ৰেণী:ৰাজতন্ত্ৰ
ভৱাই নৃত্য

ভৱাই নৃত্য উত্তৰ ভাৰতৰ ৰাজস্থান ৰাজ্যৰ এক জনপ্ৰিয় লোকনৃত্যৰ ধাৰা। এই নৃত্যশৈলী অত্যন্ত কঠিন আৰু ইয়াৰ পৰিবেশন পদ্ধতি ৰোমাঞ্চকৰ। নৃত্যৰ সময়ত, নৃত্যশিল্পীসকলে মাটিৰ পাত্ৰ বা ধাতুৰ কলহ মূৰত সজাই চাৰিওফালে ঘূৰি ঘূৰি নাচে। তেওঁলোকে তৰোৱালৰ ধাৰ,ধাতুৰ কাঁহীৰ কাষ বা ভাঙি থকা কাঁচৰ ওপৰত ভৰ দি নৃত্য পৰিবেশন কৰে।

ভৱাই নৃত্যৰ প্ৰথম ভাৰতীয় শিল্পী আছিল ৰাজস্থানৰ যোধপুৰৰ শ্ৰীমতী কৃষ্ণা ব্যাস ছাঙ্গানি।

ভৱাই নৃত্যৰ সময়ত, ওৰণিৰে মুখ ঢকা মহিলা নৃত্যশিল্পীসকলে মূৰত ২২টা পৰ্যন্ত কলহ সজাই ৰাখে, যাৰ ভিতৰত ৯ টাত জুই জ্বলোৱা হয়। তেওঁলোকে এই জ্বলন্ত কলহবোৰ মূৰত লৈ, বাদ্যযন্ত্ৰৰ তালে তালে তৰোৱালৰ ধাৰ, ধাতুৰ কাঁহীৰ কাষৰ অংশত বা ভাঙি থকা কাঁচৰ ওপৰত আঙুলিৰে ভৰ দি নৃত্য কৰে। নৃত্যৰ সময়ত, মূৰত থকা কলহবোৰ যাতে পৰি নাযায়, তাৰ বাবে তেওঁলোকে সন্তুলন বজাই ৰাখে। এই বিপজ্জনক আৰু কঠিন নৃত্যশৈলীয়ে দৰ্শকৰ মনত তীব্ৰ উত্তেজনাৰ সৃষ্টি কৰি তেওঁলোকক মনোৰঞ্জন দিয়ে।

মহিলা নৃত্যশিল্পীসকলৰ নৃত্যৰ সময়ত, পুৰুষ শিল্পীসকলে শুৱলা সুৰত গীত গায় আৰু পাখোৱাজ, ঢোলক, ঝাঁঝৰ, চাৰেংগী আৰু হাৰ্মোনিয়াম আদি বাদ্যযন্ত্ৰ বজাই নৃত্যত সংগ দিয়ে।

ইতিহাস

ঐতিহ্যগতভাৱে, ৰাজস্থানৰ জাট, ভীল, ৰায়গড়, মীনা, কুম্ভাৰ আৰুকালবেলীয়া সম্প্ৰদায়ৰ মহিলা শিল্পীসকলে নৃত্যৰ এই বিশেষ ধাৰাৰ উদ্ভাৱন কৰিছে। এই সম্প্ৰদায়ৰ মহিলাসকলে মূৰত এটাৰ ওপৰত এটাকৈ কলহ সজাই মৰুভূমিৰ দূৰ-দূৰণিৰ পৰা পানী আনিছিল। ধাৰণা কৰা হয় যে, তেওঁলোকৰ এই দক্ষতাক ব্যৱহাৰ কৰি এই নৃত্যশৈলীৰ উদ্ভাৱন কৰা হৈছে।

অধিক চাওক

ভাৰতৰ নৃত্য
ঘুমৰ নৃত্য : ঘুমৰ ভাৰতৰ ৰাজস্থানৰ মহিলাৰ পৰম্পৰাগত লোকনৃত্য

তথ্যসূত্ৰ

শ্ৰেণী:ভাৰতৰ নৃত্য
শ্ৰেণী:ৰাজস্থানৰ লোকনৃত্য
শ্ৰেণী:ভাৰতৰ লোকনৃত্য
বীৰগঞ্জ ৰাষ্ট্ৰীয় উদ্যান

বীৰগঞ্জ ৰাষ্ট্ৰীয় উদ্যান বাংলাদেশৰ দিনাজপুৰ জিলাৰ বীৰগঞ্জ উপজিলাত অৱস্থিত এখন ৰাষ্ট্ৰীয় উদ্যান। ২০১১ চনৰ ১৪ ডিচেম্বৰত স্থাপন কৰা এই ৰাষ্ট্ৰীয় উদ্যানখন ১৬৮.৫৬ হেক্টৰ মাটিৰে গঠিত।

জীৱ বৈচিত্ৰ্য

বীৰগঞ্জ ৰাষ্ট্ৰীয় উদ্যানত বিভিন্ন প্ৰজাতিৰ গছ যেনে শাল, বেত, বাহ, শিমলু, শিশু আৰু সোণাৰু দেখা যায়। অৱশ্যে এই অৰণ্যৰ মূল গছ হৈছে শাল গছ। ইয়াৰ বাহিৰেও এই উদ্যানখনত বিভিন্ন প্ৰজাতিৰ চৰাই, সাপ, সৰীসৃপ আদি পোৱা যায়।

ভূপ্ৰকৃতি

এই শাল অৰণ্যৰ কাষেৰে ঢেপা নদী বৈ গৈছে।

তথ্য সংগ্ৰহ

শ্ৰেণী:ৰাষ্ট্ৰীয় উদ্যান
শ্ৰেণী:বাংলাদেশ
শ্ৰেণী:বাংলাদেশৰ অৰণ্য
শ্ৰেণী:বাংলাদেশৰ ৰাষ্ট্ৰীয় উদ্যান
দ্য কৰ্টেজানছ অৱ বম্বে

দ্য কৰ্টেজানছ অৱ বম্বে ইছমাইল মাৰ্চেণ্টৰ পৰিচালনাত আৰু মাৰ্চেণ্ট, জেমছ আইভৰী, আৰু ৰুথ প্ৰাৱেৰ ঝাবভালাৰ সহযোগিতাত ১৯৮৩ চনত নিৰ্মিত এখন ব্ৰিটিছ ডকুড্ৰামা দ্য। ছবিখনে বোম্বাইৰ পৱন পুল নামেৰে জনাজাত এটা চৌহদৰ ওপৰত গুৰুত্ব কেন্দ্ৰীভূত কৰিছে, য’ত মনোৰঞ্জন উদ্যোগত কাম কৰাৰ বাবে আগ্ৰহী মহিলাসকলে দিনত পুৰুষ দৰ্শকৰ পৰা টকা পাবলৈ নাচে আৰু খোলাকৈ নকলেও কোৱা হৈছে যে, ৰাতি তেওঁলোকে বেশ্যা হিচাপে কাম কৰে। ১৯৮৩ চনৰ জানুৱাৰী মাহত ব্ৰিটেইনৰ চেনেল ফোৰত ছবিখন সম্প্ৰচাৰিত হয় আৰু ১৯৮৬ চনৰ ১৯ মাৰ্চত আমেৰিকাত সীমিত সংখ্যক চিত্ৰগৃহত মুক্তি পায়।

মাৰ্চেণ্টে কম বয়সতে কৰ্টেছান বা তৱাইফ সকলৰ বিষয়ে জানিছিল, "ঘৰত বিয়া, সন্তান জন্ম আৰু অন্যান্য উৎসৱৰ সময়ত তেওঁলোক অহা আমি দেখিছিলো। তেওঁলোকে গান আৰু নৃত্যৰে মনোৰঞ্জন কৰিছিল আৰু মই প্ৰায়ে তেওঁলোকৰ অনুষ্ঠান উপভোগ কৰিছিলো।" ষোল্ল বছৰ বয়সত প্ৰথমবাৰৰ বাবে পৱন পুললৈ যোৱাৰ সময়ত তেওঁৰ মনত পুৰণি স্মৃতিসমূহ জাগৰিত হয় আৰু যিয়ে তেওঁক তৱাইফসকলৰ কাৰ্যকলাপ আৰু অভিজ্ঞতাসমূহ চলচ্চিত্ৰত লিপিবদ্ধ কৰিবলৈ অনুপ্ৰাণিত কৰে।

প্লট

কৰিম সমৰ, চৈয়দ জাফ্ৰি, আৰু জোহৰা ছেহগল হৈছে পেছাদাৰী অভিনেতা। তেওঁলোকে অঞ্চলটোৰ প্ৰকৃত বাসিন্দাসকলৰ সৈতে ভাব বিনিময় কৰে। সমৰে এজন ভাড়া সংগ্ৰাহকৰ চৰিত্ৰত অভিনয় কৰিছে, যিয়ে এজন ঘৰৰ মালিকক প্ৰতিনিধিত্ব কৰে। তেওঁ মাৰ্চেণ্টৰ বন্ধু আছিল আৰু প্ৰকল্পটোত সন্মতি জনাইছিল। জাফ্ৰিৰ ভূমিকা হৈছে এজন অভিনেতাৰ, যাৰ এগৰাকী তৱাইফৰ প্ৰতি থকা মোহ আৱেগলৈ ৰূপান্তৰিত হয়। ছেহগাল এগৰাকী অৱসৰপ্ৰাপ্ত তৱাইফ। মাহীয়েকে এজন ধনী ব্যক্তিৰ ওচৰত তেওঁৰ চোৱাচিতাৰ দায়িত্ব দিয়াৰ আগৰ জীৱনটো মনত পেলায়।

সমালোচনা

দ্য নিউয়ৰ্ক টাইমছৰ ৱালটাৰ গুডমেনে ছবিখনক “সমাজবিজ্ঞান, মানৱ আগ্ৰহ আৰু বিদেশী মনোৰঞ্জনৰ এক মনোমোহা ৭৩ মিনিট” বুলি অভিহিত কৰি লগতে কয়, “যেতিয়া আমি অচিনাকি সংগীতৰ প্ৰতি অভ্যস্ত হৈ পৰিছো, তেতিয়া শ্ব’টোত নিমজ্জিত হৈ শোষণ পাহৰি যোৱাটো সহজ হৈ পৰে।” বিশাল নিতম্বযুক্ত তৱাইফসকলে নিজৰ যৌনতাক লৈ প্ৰচুৰ আত্মবিশ্বাসেৰে গতি কৰে, আৰু কিছু পৰিমাণে বিচ্ছিন্ন যেন লগা সকলো পুৰুষ দৰ্শক তেওঁলোকৰ অভিনয়ৰ দ্বাৰা উত্তেজিত হওক বা পিছলৈ ঘনিষ্ঠ যোগাযোগৰ সম্ভাৱনাৰ থাকক, তাত কোনো গুৰুত্ব নাথাকে।"

লগতে চাওক

তৱাইফ

তথ্যসূত্ৰ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তথ্যচিত্ৰ
শ্ৰেণী:ইংৰাজী চলচ্চিত্ৰ
সমাজতত্ত্ব

সমাজতত্ত্ব হ'ল মানুহৰ সামাজিক আচৰণ, সমাজ, সামাজিক সমন্ধ, সামাজিক আন্তঃক্ৰিয়া আৰু সংস্কৃতিৰ বিষয়ে অধ্যয়ন কৰা বিষয়। ই হ'ল এক সমাজ বিজ্ঞান যি সামাজিক শৃংখলা আৰু সামাজিক পৰিবৰ্তনৰ বিষয়ে জ্ঞান অৰ্জন কৰিবৰ বাবে পৰীক্ষালব্ধ অনুসন্ধান আৰু সমালোচনাত্মক বিশ্লেষণৰ বিভিন্ন পদ্ধতি প্ৰয়োগ কৰে। সমাজতত্ত্বৰ গৱেষকসকলে প্ৰায়োগিক অৰ্থাৎ সামাজিক আঁচনি প্ৰস্তুত আৰু সামাজিক কল্যাণৰ বাবে অধ্যয়ন কৰাৰ লগতে সামাজিক প্ৰক্ৰিয়াসমূহৰ বিষয়ে তাত্বিক অধ্যয়ন কৰে। সমাজতত্ত্বৰ অধ্যয়নৰ বিষয়বস্তু সমাজৰ সূক্ষ্ম পৰ্যায়ৰ পৰা (কৰ্তা আৰু ব্যক্তিৰ আন্তঃক্ৰিয়া) বৃহৎ পৰ্যায়লৈ(সামাজিক পদ্ধতি আৰু সামাজিক সংৰচনা) অন্তৰ্ভুক্ত। মানুহৰ সকলো কাৰ্যকলাপেই সামাজিক সংৰচনা আৰু ব্যক্তিৰ পাৰস্পৰিক ক্ৰিয়া-প্ৰতিক্ৰিয়াত সংঘটিত হয়। সেয়ে সমাজতত্ত্বই ক্ৰমাগতভাৱে সমাজৰ অন্য বিষয় সমূহ যেনেঃ স্বাস্থ্য, চিকিৎসা ব্যৱস্থা, প্ৰতিৰক্ষা ব্যৱস্থা, ন্যায়ালয়, সংগীত, ইণ্টাৰনেট ইত্যাদি আৰু সংস্থাক ইয়াৰ অধ্যয়নৰ বিষয় কৰি লৈছে।

বিষয় বস্তু

পৰম্পৰাগতভাৱে সমাজতত্ত্বৰ অন্তৰ্গত বিষয়বোৰ হ'ল-
সামাজিক স্তৰীকৰণ,
সামাজিক শ্ৰেণী,
সামাজিক গতিশীলতা,
সামাজিক আন্তঃক্ৰিয়া,
সামাজিক সংস্থা,
সামাজিক সমূহ,
সামাজিক পদ্ধতি,
সামাজিক শৃংখলা,
বিচ্যুতি,
প্ৰতিমান,
লিঙ্গ, ইত্যাদি।

সমাজতত্ত্বীয় অধ্যয়নৰ বিভাজন

সমাজতত্ত্বীয় অধ্যয়নক মূলতঃ দুটা ভাগত ভাগ কৰিব পাৰি। সেয়া হ'ল-

ব্যষ্টিবাদী অধ্যয়ন (Micro Study)
সমষ্টিবাদী অধ্যয়ন (Macro Study)

ব্যষ্টিবাদী অধ্যয়ন

সমাজতত্ত্বৰ ব্যষ্টিবাদী অধ্যয়ন হ'ল সমাজৰ ক্ষুদ্ৰ পৰ্যায়ৰ অধ্যয়ন। সমাজৰ ক্ষুদ্ৰ পৰ্যায় হ'ল ব্যক্তিৰ ক্ৰিয়া আৰু আন্তঃক্ৰিয়া (সমাজতত্ত্বত যিহেতু ব্যক্তিক অধ্যয়ন কৰা নহয়) । গতিকে ব্যক্তিৰ ক্ৰিয়া আৰু আন্তঃক্ৰিয়াৰ ওপৰত ভিত্তি কৰি গঢ় লৈ উঠা সামাজিক ঘটনাৰ বিষয়ে অধ্যয়নেই হ'ল ব্যষ্টিবাদী অধ্যয়ন।

সমষ্টিবাদী অধ্যয়ন

সমাজতত্ত্বৰ সমষ্টিবাদী অধ্যয়নে সমাজৰ বৃহৎ পৰ্যায়ত কৰা অধ্যয়নৰ কথা বুজায়। সাধাৰণতে ই সমাজৰ সংৰচনামূলক অধ্যয়নৰ ওপৰত গুৰুত্ব আৰোপ কৰে। সমাজৰ ব্যক্তিসকল বিভিন্ন পদবীত অধিষ্ঠিত হৈ থাকে আৰু এই পদবীসমূহ সংগঠিত কৰি একোটা সংৰচনা গঠন কৰে সামাজিক নীতি-নিয়মে। গতিকে এই সংৰচনা ভিত্তিক যিকোনো সামাজিক ঘটনাৰ অধ্যয়নেই হ'ল সমষ্টিবাদী অধ্যয়ন।

ব্যুৎপত্তি

সমাজতত্ত্বৰ ইংৰাজী প্ৰতিশব্দ Sociology শব্দটো লেটিন শব্দ socius যাৰ অৰ্থ হ'ল
'সংগী' বা 'সমাজ' আৰু গ্ৰীক শব্দ logos যাৰ অৰ্থ হ'ল 'জ্ঞান'ৰ সংযোগত গঢ় লৈ উঠিছে ।

সহায়ক গ্ৰন্থপঞ্জী

The American Heritage Science Dictionary.2011.Random House.
Dictionary of Social Sciences.2008.Calhoun,Craig(ed.).New York:Oxford University Press.
Giddens,Anthony,Duneier,Mitchell,Applebaum,Richard.2007.Introduction to Sociology.Sixth Edition.New York:W.W.Norton and Company.Chapter 1.

তথ্য সংগ্ৰহ

বাহ্যিক সংযোগ

শ্ৰেণী:সমাজ বিজ্ঞান